UGOVOR O PRODAJI NA DALJINU

Zaključen dana \_\_\_\_\_\_\_\_\_\_\_\_ godine između:

1. Vk i Str Argus , sa sedištem u Beogradu, Savski Venac, ul. Jug Bogdanova br. 17, broj pošte, 11000, mb:53899439 , pib: 100124597, koga zastupa direktor (u daljem tekstu: Prodavac) i
2. \_\_\_\_\_\_\_\_\_\_\_\_\_\_\_\_\_\_\_(u daljem tekstu Kupac)

**Č**lan 1. Predmet ugovora

Ovim ugovorom Prodavac prodaje, a Kupac kupuje robu bliže određenu u narudžbenici broj \_\_\_\_\_\_\_\_\_\_\_\_\_\_\_\_\_\_\_\_.

Prodavac je obavezan da Kupcu preda robu tako da Kupac postane njen vlasnik, dok se Kupac obavezuje da isplati cenu i preuzme robu.

Ovaj ugovor zaključen je kao ugovor o prodaji na daljinu primenom člana 27 u vezi člana člana 13 Zakona o zaštiti potrošača ("Sl. glasnik RS", br. 62/2014, 6/2016- dr. zakon i 44/2018- dr.zakon) jer je zaključen posredstvom internet prodaje kao sredstva komunikacije.

**Č**lan 2. Pretpostavke za zaklju**č**enje ugovora

Kupac zaključenjem ovog ugovora potvrduje da ga je Prodavac predugovorno, odnosno pre zaključenja ovog ugovora, a imajući u vidu vrstu robe koju prodaje obavestio o:

osnovnim obeležjima robe;

poslovnom imenu, matičnom broju, činjenici da posluje na adresi sedišta, e-pošti, broju telefona i drugim podacima koji su od značaja za utvrdivanje identiteta Prodavca, a koji se nalaze na internet stranici;

prodajnoj ceni, kao i o svim dodatnim poštanskim troškovima i troškovima transporta i isporuke i koji se mogu staviti kupcu na teret;

načinu plaćanja, načinu i roku isporuke, načinu izvršenja drugih ugovornih obaveza, kao i načinu na koji se postupa po reklamacijama potrošača u skladu sa obaveštenjem prodavca

postojanju zakonske odgovornosti zbog nesaobraznosti robe

načinu izjavljivanja reklamacije prodavcu, i to mesto prijema i načinu postupanja po reklamaciji i načinu ostvarivanja prava kupca po osnovu saobraznosti

pravu kupca na odustanak od ugovora, uslovima, vremenskom roku i postupku za ostvarivanje tog prava, kao i troškovima koje kupac snosi ukoliko ostvaruje pravo na odustanak u skladu sa zakosnkim odredbama,

o postojanju ugovornog odnosa sa poštanskim operaterom kome kupac može vratiti pošiljku u slučaju reklamacije zbog nesaobraznosti o trošku prodavca

vremenu na koje se ovakvi ugovori zaključuju;

ceni upotrebe sredstava komunikacije koja se u ovom slučaju obračunava po osnovnoj tarifi; činjenici da Kupac stupa u ugovorni odnos sa Prodavcem i da uživa zaštitu u skladu sa važećim zakonima Republike Srbije

mogućnosti vansudskog rešavanja sporova

**Č**lan 3. Odustanak od ugovora

Kupac ima pravo na odustanak od ovog ugovora, bez navođenja razloga, u roku od 14 dana od dana kada je roba dospela u državinu kupca ili lica koje je on ovlastio za prijem robe.

Ugovarači saglasno konstatuju da je Prodavac uz ovaj ugovor predao Kupcu obrazac za odustanak od ugovora koji sadrži i naziv, adresu i adresu elektronske pošte Prodavca na koje Kupac dostavlja obrazac za odustanak od ugovora sa obaveštenjem o načinu, uslovima i roku ostvarivanja prava na odustanak od ugovora, načinu vraćanja isporučene robe i povraćaju novca.

Izjava o odustanku od ugovora se smatra blagovremenom ukoliko je poslata u roku iz stava 1 ovog člana i proizvodi pravno dejstvo od kada je poslata prodavcu, a ukoliko je izjava poslata prodavcu elektronskim putem prodavac će kupca o prijemu izjave obavestiti bez odlaganja, takođe elektronskim putem.

Protekom roka iz stave 1. ovog člana prestaje pravo kupca da odustane od ugovora.

* 1. Ukoliko Kupac odustane od ugovora smatraće se da ugovor nije ni zaključen, a Prodavac je obavezan da Kupcu vrati novac u roku od 14 dana od kada je primio obrazac za odustanak, a tim što Prodavac može da odloži povraćaj novca dok ne dobije robu koja se vraća. Kupac je izričito saglasan da mu Prodavac povraćaj novca izvrši uplatom na tekući račun.
	2. Kupac je dužan da vrati primljenu robu bez odlaganja a najkasnije u roku od 14 dana od dana kada je poslao obrazac za odustanak
	3. Smatraće se da je roba vraćena u roku ukoliko je kupac poslao robu pre isteka roka od 14 dana iz tačke 3.2 ovog člana. U slučaju odustanka od ugovora Kupac snosi samo uobičajene i direktne troškove vraćanja robe, bez drugih obaveza.
	4. U slučajevima iz ovog člana Kupac će biti odgovoran ukoliko dođe do oštećenja robe odnosno umanjenja vrednosti robe kao posledice rukovanja robom od strane kupca na neadekvatan način odnosno protivno prirodi i karakteristikama robe,u kom slučaju prodavac ima pravo da odbije vraćanje novca.
	5. Imajući u vidu vrstu i karakteristike robe koje nudi prodavac izuzetak od prava na odustanak ugovora kupca je u slučaju isporuke koja podrazumeva zapečaćenu robu koja se ne može vratititi zbog zaštite zdravlja ili higijenskih razloga (roba kao što su čarape, donji veš, kupaće gaće i kostimi i slično) kada kupac nema prava na odustanak od ugovora.

**Č**lan 4. Pla**ć**anje cene i isporuka robe

Kupac se obavezuje da plati robu koja je predmet ovog ugovora u dinarima prema ceni koja je određena u narudžbenici.

Prodavac će isporučiti robu Kupcu ili licu koga on ovlasti, u roku od 3 radna dana od poručivanja, a najkasnije u roku od 30 dana od dana zaključenja ovog ugovora, uz pisanu potvrdu o izdavanju robe. Ukoliko isporuka robe nije moguća, Prodavac je dužan da o tome bez odlaganja obavesti Kupca.

Ukoliko Prodavac u ugovorenom roku ne isporuči robu ugovor se raskida po samom zakonu, osim ukoliko Kupac ne ostavi Prodavcu naknadni rok. U slučaju raskida ugovora po samom zakonu prodavac će izvršiti povraćaj novca u roku od 3 dana.

Isporuka robe vrši se preko kurirske službe Daily express, a troškove isporuke snosi Kupac , dok u slucaju kada je vrednost porudžbine preko 2000rsd tada troškove transporta snosi pošiljalac (Prodavac).

**Č**lan 5. Saobraznost robe i nedostaci

Prodavac je dužan da isporuči robu koja je saobrazna ugovoru, odnosno shodno predmetu ugovora koja odgovara opisu i karakteristikama, svojstvima koje je Prodavac dao Kupcu.

Kupac je dužan da prilikom prijema robe pregleda robu i proveri njenu saobraznost sa naručenom, te da istakne postojanje nedostataka koji se mogu uočiti pregledom. Kupac ima pravo da prodavac nesaobraznost robe otkloni opravkom odnosno zamenom u konkretnom slučaju, u primerenom roku.

Prodavac je odgovoran ako je nesaobraznost postojala u trenutku prelaska rizika na kupca tj. u trenutku predaje robe, ili ako se pojavila posle prelaska rizika na kupca ako potiče iz uzroka koji je postojao pre prelaska rizika na kupca ili je kupac mogao lako uočiti, ukoliko je prodavac izjavio da je roba saobrazna ugovoru.

Ako isporučena roba nije saobrazna ugovoru Kupac ima pravo da zahteva od Prodavca da otkoni nesaobraznost opravkom odnosno zamenom u konkretnom slučaju.

Ako nesaobraznost ne može da se otkloni zamenom u primerenom roku, ili u primerenom roku to ne bude učinjeno ili ako zamena predstavlja značajnu nepogodnost za kupca ili nesrazmerno opterećenje za prodavca uzrokujući mu nesrazmerne troškove kupac ima pravo da bira između umanjenja cene ili raskida ugovora.

Ako se nesaobraznost pojavi u roku od 6 meseci od dana kada je Kupac primio robu, kupac ima pravo da bira između zahteva da robu zameni, ili ima pravo na umanjenje cene ili raskid ugovora.

Za skrivene nedostatke koji su postojali u momentu prelaska rizika na Kupca, Prodavac odgovara u roku od dve godine od predaje stvari, s tim što se pretpostavlja da su nedostaci postojali u momentu prelaska rizika na Kupca, ako se pokažu u roku kraćem od šest meseci od dana prijema robe, čime se ne isključuje pravo Prodavca da dokazuje suprotno. Momenat prelaska rizika sa Prodavca na Kupca je momenat predaje robe Kupcu ili licu koje je Kupac ovlastio za prijem robe u njegovo ime.

**Č**lan 6. Reklamacija

Radi ostvarivanja prava iz člana 5 ovog ugovora Kupac može da izjavi reklamaciju Prodavcu zbog nesaobraznosti robe kao i zbog pogrešno obračunate cene i drugih nedostataka.

Kupac može da izjavi reklamaciju preuzimanjem obrasca za reklamaciju koji će popuniti i uz koji će priložiti eventualne dokaze o nesaobraznosti na primer u vidu fotografije i slično. Uredno popunjen obrazac treba poslati, na mejl licu zaduženom za prijem i odlučivanje o reklamacijama argussexshop@gmail.com ili kontaktirati na telefon 0614229008, u sedištu prodavca. Nakon što kupac prijavi reklamaciju elektronskim putem ovlašćeno lice kod prodavca je u obavezi da kupcu potvrdi prijem reklamacije i obavesti ga izjavljenoj reklamaciji i ishodu u roku od 8 dana od njenog prijema.

Prodavac će odlučiti o reklamaciji kupca najkasnije u roku od 15 dana od prijema reklamacije a ukoliko iz objektivnih razloga nije u mogućnosti da odgovori u tom roku, ili ukoliko ne primi robu u navedenom roku, bez odlaganja će o tome obavestiti Kupca uz obavezu Prodavca da navede rok za rešavanje reklamacije.

Ukoliko je reklamacija osnovana i dođe do raskida ugovora, prodavac će vratiti novac kupcu bez odlaganja, uplatom na tekuči račun kupcu.

**Č**lan 7. Vansudsko rešavanje sporova

U slučaju spora, ugovarači su saglasni da se pokuša njegovo rešavanje prvenstveno mirnim vansudskim sredstvima u skladu sa zakonom. Ukoliko to nije moguće nadležan je Prvi osnovni sud u Beogradu.

**Č**lan 8. Završne odredbe

Ugovor je zaključen posredstvom elektronskih sredstava komunikacija, i to putem interneta u jednom originalnom primerku, na osnovu koga su napravljene 2 kopije, od kojih je jedna za Kupca, a druga za Prodavca. Na navedeni ugovorni odnos primenjuju se zakoni Republike Srbije i odredbe važećeg Zakona o obligacionim odnosima i Zakona o zastiti potrosača.

PRODAVAC KUPAC

VK I STR ARGUS